KOMMISSIONEN FOR DE EUROPÆISKE FÆLLESSKABER 
Bruxelles, den 09.02.1996 
KOM(96) 41 endelig udg. 
96/0038 (ACC) 
Forslag til 
RÅDETS AFGØRELSE 
om indgåelse af tredje tillægsprotokol til Europaaftalen mellem De Europæiske Fællesskaber og deres 
medlemsstater på den ene side og Bulgarien på den anden side 
(forelagt af Kommissionen) 

BEGRUNDELSE 
Efter topmødet ; Essen blev anden tillægsprotokol til Europaaftalen med Bulgarie 
vedtaget i december 1994. Denne protokol går bl.a.ud på at bringe datoen for den 
endelige afskaffelse af EF's told på bulgarske eksportvarer inden for tekstilsektoren på 
linje med den tilsvarende dato i Europaaftalerne med Visegrad-landene, dvs. den 1. januar 
1997. 
Under de forhandlinger, der fandt sted den 27-28. november 1995 i henhold til artikel 1, 
stk. 3, i tillægsprot okollen til Europaaftalen om handel med tekstilvarer tilbød Bulgarien at 
fremskynde afviklingen af told med et år, for så vidt angår produkter i kapitel 50-63 i den 
bulgarske toldtarif, der er opfort som bilag VI til Europaaftalen, og anmodede til gengæld 
Det Europæiske Fællesskab om at nedsætte sin præferencetold til en toldsats svarende til 
to syvendedele af basistoldsatsen med virkning fra 1. januar 1996. 
Denne tilpasning vil bringe de toldsatser, der gælder for udførslen af tekstilvarer med 
oprindelse i Bulgarien på linje med toldsatserne over for de associerede Visegrad-lande. 
Rådet anmodes om at vedtage vedlagte afgørelse om indgåelse af tredje protokol til 
Europaaftalen med Bulgarien. 
Rådets afgørelse 
af 1996 
om indgåelse af tredje tillægsprotokol til Europaaftalen mellem De Europæiske Fællesskaber og deres 
medlemsstater på den ene side og Bulgarien på den anden side 
(96/..../EF) 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113 
sammenholdt med artikel 228, stk. 2, første afsnit, 
under henvisning til Europaaftalen, som blev undertegnet i Paris den 8. marts 1993 , som ændret ved 
anden tillægsprotokol, undertegnet den 30. december 1994 , 
under henvisning til forslag fra Kommissionen, og 
ud fra følgende betragtninger: 
I forbindelse med forhandlingerne den 27.-28. november 1995 i overensstemmelse med artikel 1, stk. 3,i 
tillægsprotokollen til Europaaftalen om handel med tekstilvarer mellem Det Europæiske Fællesskab og 
Republikken Bulgarien, erklærede Bulgarien, at landet er rede til at fremskynde sin toldafvikling med et 
år for varer omfattet af kapitel 50-63 i den bulgarske toldtarif, som er opført i bilag VI til Europaaftalen, 
således at man når ned på en nulsats pr. 1. januar år 2001; til gengæld anmodede Bulgarien med 
henvisning til protokol 4 i Europaaftalen om en nedsættelse fra Det Europæiske Fællesskabs side af de i 
Fællesskabet gældende toldsatser for tekstilvarer under afsnit XI (kapitel 50 til 63) i den kombinerede 
nomenklatur og med oprindelse i Bulgarien, så man når ned på en sats svarende til to syvendedele af 
basistoldsatsen pr. 1. januar 1996; 
denne tilpasning af Europaaftalen bør godkendes -
TRUFFET FØLGENDE AFGØRELSE: 
Artikel 1 
Tredje tillægsprotokol til Europaaftalen mellem De Europæiske Fællesskaber og dets medlemsstater på 
den ene side og Republikken Bulgarien på den anden side godkendes herved på Det Europæiske 
Fællesskabs vegne. 
EFT nr.L 358 af 31.12.1994. 
EFT nr.L 378 af 31.12. 1994. 
Teksten til tredje tillægsprotokol er knyttet til denne afgørelse. 
Artikel 2 
Formanden for Rådet bemyndiges herved til at udpege den person, der er beføjet til at undertegne tredje 
tillægsprotokol på Det Europæiske Fællesskabs vegne. 
Formanden for Rådet foranstalter på Det Europæiske Fællesskabs vegne notifikation om, at alle de 
nødvendige procedurer er afsluttet. 
Udfærdiget i Bruxelles, den 
På Rådets vegne 
Formand 
k 
Udkast til 
TREDJE TILLÆGSPROTOKOL 
til Europaaftalen mellem De Europæiske Fællesskaber og deres medlems­
stater på den ene side og Republikken Bulgarien på den anden side 
DET EUROPÆISKE FÆLLESSKAB OG DET EUROPÆISKE KUL- OG 
STÅLFÆLLESSKAB, i det følgende benævnt "Fællesskabet", 
på den ene side, og 
REPUBLIKKEN BULGARIEN, 
på den anden side, 
SOM TAGER I BETRAGTNING, at Europaaftalen om oprettelse af en associering 
mellem De Europæiske Fællesskaber og deres medlemsstater og Republikken Bulgarien, i 
det følgende benævnt "Europaaftalen", blev undertegnet i Bruxelles den 8. marts 1993 og 
trådte i kraft den 1. februar 1995, 
SOM TAGER I BETRAGTNING, at visse bestemmelser i Europaaftalen vedrørende 
toldafvikling senest blev ændret ved anden tillægsprotokol, undertegnet den 30. december 
1994 (i det følgende benævnt "anden tillægsprotokol"), 
SOM TAGER HENSYN TIL, at det er ønskeligt, at Fællesskabet bringer de toldsatser, 
der gælder for udførslen af tekstilvarer med oprindelse i Bulgarien på linje med 
toldsatserne over for de associerede Visegrad-lande, 
SOM TAGER HENSYN TIL, at Bulgarien er rede til at fremskynde toldafviklingen med 
et år for produkter i kapitel 50-63 i den bulgarske toldtarif, som er opført i bilag VI til 
Europaaftalen, så man når ned på nulsats pr. 1. januar år 2001, 
SOM TAGER HENSYN TIL de mål, der er fastsat i Europaaftalen, særlig artikel 1, stk. 
2, andet og tredje led, 
SOM HAR VEDTAGET at indgå denne protokol og med henblik herpå som 
befuldmægtigede har udpeget: 
DET EUROPÆISKE FÆLLESSKAB: 
REPUBLIKKEN BULGARIEN: 
SOM, efter at have udvekslet deres fuldmagter og fundet dem i god og behørig form, 
ER BLEVET ENIGE OM FØLGENDE: 
5 
artikel 1 
Artikel 2, stk. 1, i protokol 1 om tekstil- og beklædningsvarer til Europaaftalen, senest 
ændret ved anden tillægsprotokol, affattes således: 
"ved begyndelsen af det fjerde år til to syvendedele af basistoldsatsen". 
Artikel 2 
Følgende tekst tilføjes sidst i artikel 11, stk. 3, i Europaaftalen: 
"For produkter opført i kapitel 50-63 i den bulgarske toldtarif fjerner Bulgarien imidlertid 
al told otte år efter aftalens ikrafttræden". 
Artikel 3 
Denne protokol udgør en integrerende del af Europaaftalen. 
Artikel 4 
Denne protokol træder i kraft den første dag i måneden efter den dato, på hvilken parterne 
giver hinanden meddelelse om afslutningen af de procedurer, der er nødvendige i så 
henseende. Denne protokol anvendes fra den 1. januar 1996. 
Hvis denne protokol træder i kraft efter den 1. januar 1996, tilbagebetales den told, der 
måtte være betalt, men som ikke skulle have været betalt, hvis protokollen var trådt i kraft 
og dens bestemmelser gennemført på denne dato, idet en sådan tilbagebetaling skal anses 
som fuldstændig opfyldelse af forpligtelsen til ikke at pålægge en sådan told. 
Artikel 5 
Denne protokol er udfærdiget i to eksemplarer på dansk, engelsk, finsk, fransk, græsk, 
italiensk, nederlandsk, portugisisk, spansk, svensk, tysk og bulgarsk, idet hver af disse 
tekster har samme gyldighed. 
For Fællesskabet For Republikken Bulgarien 
FINANSIERINGSOVERSIGT 
1. Budeetpost: Kapitel 12, artikel 120 
2. Retsgrundlag: Traktatens artikel 113 
3. Titlerne på toldforanstaltningerne: 
Udkast til Rådets afgørelse om indgåelse af tredje tillægsprotokol til Europaaftalen 
mellem De Europæiske Fællesskaber og deres medlemsstater på den ene side og 
Bulgarien på den anden side 
Udkast til tredje tillægsprotokol til Europaaftalen mellem De Europæiske 
Fællesskaber og deres medlemsstater på den ene side og Republikken Bulgarien på 
den anden side 
4 Mål: 
Opfyldelse af de forpligtelser, der opstår i forbindelse med vedtagelsen af tredje 
tillægsprotokol til Europaaftalen med Bulgarien 
5 Beregningsmetode: 
På basis af EUR-12's indførsel i 1994 fra Bulgarien skønnes tabet i form af mistede 
toldafgifter i forbindelse med denne toldforanstaltning at andrage 2,15 mio. ECU. 
? 

ISSN 0254-1459 
KOM(96) 41 endelig udg. 
DOKUMENTER 
DA 11 
Katalognummer : CB-CO-96-053-DA-C 
ISBN 92-78-00211-9 
Kontoret for De Europæiske Fællesskabers Officielle Publikationer 
L-2985 Luxembourg